hy hy hy hy hy hy hy hy hy hy hy hy hy hy hy hy es hy hy hy hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Պահպանել բարձր որակ՝ ապահովելով վստահություն
2002թ. ժամանակի և շուկայի պահանջարկով ստեղծված «Լենտեքս» ընկերությունն իր զբաղեցրած տարածքով, արտադրական ծավալներով, ժամանակակից տեխնիկական հզորությամբ, սարքավորումներով ու թողարկվող տեսականիով Հայաստանում առաջատարն է իր ոլորտի մեջ: Կազմակերպությունը զբաղեցնում է շուրջ 6000քմ արտադրական տարածք, ունի մինչև 1000քմ օժանդակ կառույցներ: Մեքենասարքավորումների քանակը գերազանցում է 600 միավորը, իսկ աշխատակիցների թիվը 400 է:
Հաջողության պատմություն ունեցող կառույցը երբեք չի դադարում ստեղծագործական ու արարման ուղիներ հարթել, հանդես գալ նորանոր գաղափարներով ու նորույթներով:
2002 թվականից «Լենտեքս» ընկերությունն իտալական հոսքագծով արտադրում է կանացի և մանկական գուլպաներ, կիսագուլպաներ և զուգագուլպաներ՝ «Վիվա» ապրանքանիշով:
2009 թվականից մեծացնելով արտադրական ծավալները, ժամանակակից մեքենասարքավորումներով սկսում է տղամարդու, կանացի և մանկական՝ բնական հումքից պատրաստված գուլպաների արտադրությունը, այս անգամ արդեն «Լենտեքս» ապրանքանիշով:
Իսկ 2013 թվականից, գերժամանակակից իտալական սարքավորումների շնորհիվ, արտաքին շուկա է դուրս գալիս արդեն տրիկոտաժի առանց կարի տեսականին, կրկին «Լենտեքս» ապրանքանիշով:
Եվրասիական տնտեսական միության կազմի մեջ մտնելուն զուգահեռ՝ «Լենտեքսի» նորաստեղծ «Դաննի» բրենդը, որը սպառողին է ներկայացել 2015թ., շատ կարճ ժամանակահատվածում ինչպես ներքին, այնպես էլ արտաքին շուկայում լայն ճանաչում է ձեռք բերել իր արտադրած գուլպաներով, զուգագուլպաներով և տրիկոտաժեղենով, իսկ 2017 թվականից արդեն արտահագուստի հոսքագծով: Արտահագուստն ավելի պատասխանատու և քմահաճ ուղղություն է, սակայն ինքնավստահությունը՝ հասնելու առավելագույնին, թույլ է տալիս դիմակայել յուրաքանչյուր փորձության:
Հիմնականում ուշադրությունը սևեռված է դեպի նորաձևություն: Ընտրվում են գունային ու ոճային համադրությամբ այնպիսի մոդելներ, որոնք պահանջված կլինեն ինչպես ներքին, այնպես էլ արտաքին շուկայում: Չի արտադրվում նույն տեսակից մեծ քանակով, հիմնականում արտադրվում են ինդիվիդուալ մոդելներ և առաջարկվում մշտական նորույթներ:
Ինչպես հագուստի, այնպես էլ զուգագուլպայի արտադրության մեջ 2017 թվականին ավելացել է մեկ ուղղություն ևս՝ հագուստ և զուգագուլպա հղիների համար: Սա մի նոր ուղղություն է, մի նոր կուլտուրա հայկական շուկայում:
Յուրաքանչյուր ուղղություն խոցում է մի նոր թիրախ, ճանապարհ բացում մեկ այլ ուղղության համար: «Լենտեքսին» միշտ կարող ես տեսնել նորությունը փնտրելու, ավելիին հասնելու ճանապարհին: Այս ամենը, հավանաբար, չի վրիպում գնորդի աչքից: Դա են վկայում տարեց տարի գրանցվող վաճառքի ծավալներն ու նոր պայմանագրերը: Հայաստանում և արտերկրում մասնակցելով հեղինակավոր ցուցահանդեսների, կազմակերպությունը ձեռք է բերել լայնամասշտաբ ճանաչում և վստահություն: «Լենտեքսին» վստահում են շատ ճանաչված և հեղինակավոր ֆիրմաներ նաև արտերկրում, որտեղից էլ ընկերությունն ունի մի շարք պայմանագրեր անհատական բրենդներով:
Գնահատել կարելի է միայն որակյալն ու լավագույնը, իսկ ճանաչվել կարելի է միայն բարի համբավի և օրինակելիին ձգտելու ճանապարհին: «Լենտեքսն» ընտրել է այդ ճանապարհը՝ «Պահպանել բարձր որակ՝ ապահովելով վստահություն»:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: